Jakob R. Möller , hæstaréttarlögmaður , segir í álitsgerð sem hann vann fyrir utanríkisráðuneytið vegna Icesave-samkomulagsins að ákvæði um endurskoðun samningsins séu íslenska ríkinu hagstæð . Jafnframt séu eignir íslenska ríkisins erlendis ekki aðfararhæfar . Jakobs segir í álitsgerðinni að að af hálfu íslenska ríkisins hafi ítrekað verið sagt að Ísland myndi standa við skuldbindingar sínar án þess að tiltekið væri nákvæmlega hverjar þessar skuldbindingar væru . Hann víkur að greinum Stefáns Más Stefánssonar , prófessors og Lárusar Blöndal hrl , þar sem þeir hafa rökstutt að samkvæmt Evrópurétti hafi íslenska ríkið fullnægt skyldu sinni með því að koma Tryggingarsjóði innstæðueigenda sem slíkum á laggirnar . „ [ Ég ] tel þessa afstöðu í sjálfu sér ekki skipta máli eftir að íslenska ríkið lýsti strax á síðasta hausti að greitt yrði í samræmi við það sem greint er að ofan , “ segir Jakob . PattstaðaJakob víkur að því að honum hafi verið tjáð að samninganefnd íslenska ríkisins hafi haldið uppi sams konar sjónarmiðum og þeir Lárus og Stefán . Innan EES hafi þau sjónarmið engan hljómgrunn fengið , hvorki á meðal viðsemjanda né annarra ríkja , þar á meðal Norðurlanda . „ Mér er tjáð að komin hafi verið upp pattstaða sem skipti Stóra-Bretland litlu fjárhagsmáli . Á meðan pattstaðan væri uppi , hefði Ísland í reynd verið talið einangrað frá alþjóðlegum fjármálamörkuðum . Stóra-Bretland og Holland munu hafa þvertekið fyrir að fara með málið fyrir dómstóla eða gerðardóm , “ segir Jakob . Áhyggjur af bankakerfi og aðrir slíkir hagsmunir voru taldir skipta Breta mun meira máli . Um samninganaJakob segir að samningarnir við Breta og Hollendinga komi sér að mestu fyrir sjónir sem keimlíkir alþjóðlegum lánasamningnum með jafngildi sjálfskuldarábyrgðar , þeir séu þó mun styttri en hefðbundnir lánasamningar milli fyrirtækja . Í samningunum eru mikilvæg ákvæði sem heimila greiðslur fyrir gjalddaga að hluta eða öllu leyti og þar með niðurgreiðslu á höfuðstól , með þriggja daga fyrirvara . Þetta er hagkvæmari lántaka en almennt gerist í lánasamningum , að mati Jakobs . Að mati lögmannsins eru eignir ríkisins erlendis ekki aðfararhæfar , nema því aðeins að um sé að ræða sambærilega eign og einkaaðili á , t.d. fyrirtæki sem rekið er í nafni íslenska ríkisins . „ Eignir ríkis sem sæta að öðru leyti einkaréttarlegum lagaákvæðum yrðu ekki undanþegnar lögsókn eða aðför , ef þeim mætti jafna fullkomlega til starfsemi einkaaðila og væru ekki taldar á neinn hátt til starfsemi sem ríki samkvæmt eðli sínu stundar . Hér mætti taka dæmi , sem ekki er sérlega fjarlægt þessi misserin : Ætti íslenska ríkið t.d verslun í Regent Street í London , sem það hefði komist yfir við gjaldþrotaskipti fyrri eiganda og héldi ríkið áfram verslunarrekstrinum í eigin nafni , leiddi friðhelgi fullvalda ríkis ekki til þess að þessi verslun eða ríkið sjálft gæti borið fyrir sig að óheimilt væri að gera aðför í þessari eign , “ segir Jakob . Af þessu leiðir að sendiráð njóta t.d. fullkominnar verndar . Sama gildir um allar eignir Seðlabanka Íslands bæði innanlands og utan . Innlendar eignir ríkisins eru ekki aðfararhæfar , nema þá þær eignir sem eru ,, öldungis sambærilegar við samskonar eignir einkaaðila , ” segir Jakob . Vanefndarákvæði eða gjaldfellingarákvæði , ef til þess kemur að íslenska ríkið eða stjórnarstofnun undir ríkis eða ráðherravaldi , standi ekki skil á greiðslum , eru að mati lögmannsins sambærileg við ákvæði í ýmsum öðrum lánasamningum sem íslenska ríkið hefur gert undanfarinn ár og áratugi . Þá segir Jakob að vaxtakjörin séu ekki tiltakanlega há miðað við að um fimmtán ára lánasamnings sé að ræða . Um samninginn gilda bresk lög og er það venja í alþjóðlegum samningum segir Jakob í áliti sínu , að lánasamningar séu háðir lögum lands lánveitenda og undir lögsögu dómstóla í heimaríki hans . Jakob segir að heppilegast hefði vafalaust verið fyrir alla aðila að alþjóðlegur gerðardómur hefði fengið lögsögu í málum sem varða lausn ágreinings sem kynni að rísa . Jakob segir að sér hafi verið sagt að af hálfu íslensku samninganefndarinnar hafi verið fast sótt á um að lögsaga yrði falin gerðardómi vegna hugsanlegs ágreinings vegna samningsins , en viðsemjendur hefðu ekki gefið kost á slíku . Þykir „ grábölvað “ Í lokaorðum álitsins segir Jakob að sér þyki „ grábölvað “ að íslenska ríkið skuli hafa talið sig nauðbeygt til þess að gera samningana . „ Þó er afleitt að skamma þá sem reyna að afstýra vanda sem aðrir hafa valdið og láta þá sem freista að afstýra sitja á sakamannabekk . Mér hefur orðið ljóst að ýmislegt sem fram hefur komið í opinberri umræðu um samningana er í ætt við systur þekkingar - og skilningsleysi . Lítt hefur í mörgum tilvikum verið gætt að þeim kröfum sem gera verður til þeirra sem gefa í skyn að þeir hafi sérfræðiþekkingu á viðkomandi efni , “ segir Jakob .